అక్కినేని అఖిల్
అక్కినేని అఖిల్ (జననం. ఏప్రిల్ 8 1994) భారతీయ సినిమా నటుడు. ఆయన తెలుగు సినిమా పరిశ్రమలో నటునిగా ఉన్నాడు. అతడు ప్రముఖ సినిమా నటులైన అక్కినేని నాగార్జున మరియు అమల అక్కినేని ల కుమారుడు. ఆయన సినీ పరిశ్రమలో తన బాల్యంలోనే ఒక తెలుగు హాస్య సినిమా అయిన సిసింద్రీ తో ప్రారంభించాడు. అప్పటికి అతని వయస్సు ఒక సంవత్సరం. అఖిల్ ఏప్రిల్ 8, 1994 న కాలిఫోర్నియా లోని సాన్ జోస్ లో జన్మించాడు. ఆయన అక్కినేని నాగార్జున మరియు ఆయన రెండవ భార్య అయిన అమల అక్కినేని లకు జన్మించాడు. నాగార్జున యొక్క మొదటి భార్య కుమారుడైన అక్కినేని నాగచైతన్య కూడా తెలుగు సినిమా నటుడే. ఆయన ప్రముఖ నటుడు మరియు దర్శకుడు అయిన అక్కినేని నాగేశ్వరరావు యొక్క మనుమడు. ఆయన తన తండ్రివైపునుండి తెలుగు వారివైపు, తల్లి నుండి బెంగాలీ మరియు ఐరిష్ వారసుడు.
కామేపల్లి (జరుగుమిల్లి)
ఈ గ్రామానికి చెందిన కుమారి పోతినేని వెంకటసుధారాణి, గుంటూరులో బి.టెక్ 3వ సం. చదువుచున్నది. ఈమె మొదట అథ్లెటిక్స్ లోనూ తరువాత ఇప్పుడు క్రికెట్టులోనూ రాణిస్తోంది. పలు వయసు విభాగాలలో ఆంధ్ర క్రికెట్టు జట్టుకి ప్రాతినిధ్యం వహించింది. గత ఐదు సంవత్సరాలుగా రాష్ట్ర సీనియర్ మహిళా జట్టులో ఆడుచున్నది. ఇటీవలే మరోసారి రాష్ట్ర సీనియర్ మహిళాజట్టుకి ఎంపికైనది. ఈ సీజనులో జరిగిన దక్షిణభారత స్థాయి పోటీలలో ఆంధ్ర జట్టు విజయంలో కీలకపాత్ర వహించింది. తన ప్రతిభతో ఆంధ్ర క్రికెట్టు జట్టును దక్షిణభారత స్థాయిలో రెండవ స్థానంలో నిలిపింది. ఆంధ్ర క్రికెట్టు జట్టు నుండి దక్షిణ భారత మహిళా క్రికెట్టు జట్టుకి ఎంపికైన తొలి క్రీడాకారిణి ఈమె. ఈమె తల్లిదండ్రులు లక్ష్మి & కృష్ణయ్య. [2]